CELEX: 62011TN0232
Language: mt
Date: 2011-05-04 00:00:00
Title: Kawża T-232/11: Rikors ippreżentat fl- 4 ta’ Mejju 2011 — Stichting Greenpeace Nederland u PAN Europe vs Il-Kummissjoni

2.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 194/19
            
         Rikors ippreżentat fl-4 ta’ Mejju 2011 — Stichting Greenpeace Nederland u PAN Europe vs Il-Kummissjoni
   (Kawża T-232/11)
   2011/C 194/31
   Lingwa tal-kawża: l-Ingliż
   
      Partijiet
   
   
      Rikorrenti: Stichting Greenpeace Nederland (Amsterdam, il-Pajjizi l-Baxxi) u Pesticide Action Network Europe (PAN Europe) (Brussell, il-Belġju) (rappreżentant: B. Kloostra, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti jitolbu lill-Qorti Ġenerali jogħġobha:
   
               —
            
            
               tiddikjara li d-Deċiżjoni tal-Kummissjoni tal-1 ta’ Marzu 2011 (Ares(2011)223668) tmur kontra r-Regolament Nru 1367/2006/KE (1);
            
         
               —
            
            
               tannulla d-Deċiżjoni tal-Kummissjoni tal-1 ta’ Marzu 2011 (Ares(2011)223668);
            
         
               —
            
            
               tordna lill-Kummissjoni sabiex teżamina l-merti tat-talba għal reviżjoni interna tal-20 ta’ Diċembru 2010, f’terminu stabbilit mill-Qorti tal-Ġustizzja;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw żewġ motivi.
   
               (1)
            
            
               L-ewwel motiv jallega li l-konvenuta kellha l-obbligu kif mitlub mir-rikorrenti, li twettaq ir-reviżjoni interna tad-Direttiva 2010/77/UE (2), peress li l-imsemmija direttiva ma għandhiex aplikazzjoni ġenerali, kif sostnut mill-konvenuta, iżda hija pjuttost att li jinkludi deċiżjonijiet konkreti u individwali bbażati fuq talbiet individwali tal-produtturi kkonċernati.
            
         
               (2)
            
            
               It-tieni motiv jallega li d-deċiżjoni kkontestata tmur kontra r-Regolament Nru 1367/2006/KE peress li d-Direttiva 2010/77/UE tinkludi għadd ta’ atti amministrattivi li jikkonċernaw deċiżjonjiet individwali adottati għal talbiet individwali. Barra minn hekk, peress li l-imsemmija direttiva ma ġietx adottata taħt il-kompetenza leġiżlattiva tal-Kummissjoni, ir-rikorrenti jqisu li l-aċċess għall-ġustizzja li jikkonċerna din id-direttiva għandu jiġi ggarantit.
            
         
      (1)  Regolament (KE) Nru 1367/2006 tal-Parlament Ewropew u tal-Kunsill, tas-6 ta’ Settembru 2006, dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (ĠU L 264, p. 13)
   
      (2)  Direttiva tal-Kummissjoni 2010/77/UE, tal-10 ta’ Novembru 2010, li temenda d-Direttiva tal-Kunsill 91/414/KE fir-rigward tad-dati ta’ skadenza għall-inklużjoni fl-Anness I ta’ ċerti sustanzi attivi (ĠU L 293, p. 48)